b'\n_START_ARTICLE_\nTom Hooper (hokejist)\n_START_SECTION_\nKariera\n_START_PARAGRAPH_\nHooper je za\xc4\x8del hokej na ledu igrati pri 17 letih v srednje\xc5\xa1olskem mo\xc5\xa1tvu iz doma\xc4\x8dega Rat Portagea. Srednje\xc5\xa1olsko mo\xc5\xa1tvo je bilo tako kvalitetno, da je v seriji ekshibicijskih tekem celo premagalo \xc4\x8dlansko amatersko mo\xc5\xa1tvo Rat Portage Thistles. Hooper je s so\xc5\xa1olcem Tommy Phillips napravil tak vtis, da se je kmalu pridru\xc5\xbeil mo\xc5\xa1tvu Rat Portage Thistles, s katerim je igral v ligi Manitoba Senior Hockey League. Z mo\xc5\xa1tvom je tudi osvojil ligo in tako odpotoval v Ottawo, kjer so se pomerili z branilci naslova prvakov Stanleyjevega pokala, ekipo Ottawa Hockey Club. Ottawa je bila premo\xc4\x8dna, ta zmaga je pomenila prvega od devetih dobljenih izzivov za Stanleyjev pokal Ottawe._NEWLINE_Thistlesi so pokal zopet izzvali marca 1905, a je bila Ottawa vnovi\xc4\x8d bolj\xc5\xa1i tekmec. Zmagala je z 2-1 v tekmah, na prvi tekmi je Rat Portage celo zmagal z 9-3, kar gre delno pripisati odsotnosti zvezdnika Ottawe Franka McGeeja. Ottawa je drugo in tretjo tekmo dobila z izidoma 4-2 in 5-4. Thistlesi so nato v tretje le pripeljali pokal domov, januarja 1907 so v Montrealu porazili mo\xc5\xa1tvo Montreal Wanderers. V postavi Kenore je bil tudi Hooper, ki je prispeval tri zadetke. \xc5\xbde marca 1907 je sicer Montreal pridobil pokal nazaj._NEWLINE_Po razpadu Kenore se je Hooper pridru\xc5\xbeil mo\xc5\xa1tvu Montreal AAA in z njim osvojil zadnje mesto lige ECAHA v sezoni 1907/08. Potem se je pridru\xc5\xbeil Wanderersom in zanje igral na 2 tekmah rednega dela sezone in na treh uspe\xc5\xa1nih izzivih za Stanleyjev pokal._NEWLINE_Upokojil se je pred za\xc4\x8detkom sezone 1908/09. Leta 1962 je bil sprejet v Hokejski hram slavnih lige NHL.'